Associació Bíblica de Catalunya

Cursos Bíblics a l'abast de tothom
2025-09-15 08:00 - 2025-12-31 17:00 (Europe/Helsinki) | Taragona
L’equip del Secretariat Diocesà per a l’Animació Bíblica de la Pastoral de l’Arquebisbat de Tarragona posa en marxa una nova edició dels Cursos Bíblics, uns cursos a l’abast de tothom.
Aquest any 2025-26 ens ofereixen:– Llibre de Job (novetat!)– Evangeli segons Lluc– Fets dels Apòstols– Llibre dels Salms (primer curs)
Cadascun dels cursos consta de sis blocs que fan de guia per llegir i aprofundir en el llibre bíblic corresponent. Poden fer-se des de casa, a la parròquia, a la UPA, a la comunitat… individualment, en família, en grup…
Cliqueu aquí per a més informació i inscripcions
Des d’aquí també podeu descarregar el tríptic amb tota la informació i, també, el cartell.

Tríptic informatiu
Cartell

Acte d’homenatge a Mn. Joan Magí i Ferré
2025-10-23 | Seminari. Casa de Cultura de l’Arquebisbat de Tarragona, Carrer Sant Pau, 4, Tarragona, Taragona
​Amb motiu del 90è aniversari de Mn. Joan Magí i Ferré, l’Associació Bíblica de Catalunya i l’Arquebisbat de Tarragona organitzen un acte d’homenatge a la seva persona en reconeixement de tota la seva tasca ministerial i en especial a la seva gran aportació en el camp de la difusió i la investigació de les Sagrades Escriptures com cofundador i primer president de l’ABCAT.

Mossèn Joan Magí i Ferré és un home de la Paraula de Déu. Tota la seva vida ha estat dedicada a servir-la: com a cristià, com a prevere, com a professor, com a president durant moltíssims anys de l’Associació Bíblica de Catalunya, com a ciutadà de Catalunya, al servei de la nostra llengua i de la nostra cultura.

Ara que ha arribat a l’edat bíblica de noranta anys, com Eleazar, un dels “mestres de la Llei més notables”, del Segon llibre dels Macabeus, li volem expressar el nostre agraïment en aquest acte a què us convidem.

Adjuntem invitació a l’acte que se celebrarà a l’Aula Magna del Seminari. Casa de Cultura de l’Arquebisbat de Tarragona el dijous 23 d’octubre a les 19 h.

Us hi esperem!
